เรื่องร้องเรียน (คลอง,ถนน,ร้องเรียน,น้ำท่วม) วันที่ 2023-10-20 02:15:16 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044600 


ขอให้ปรับปรุงถนนชำรุด จำนวน 2 แห่ง บริเวณ ซอยโครงการเหมชาติ ถนนประชาสำราญ แขวงคลองสิบสอง เขตหนองจอก กรุงเทพมหานคร แห่งที่ 1 บริเวณ ซอยโครงการเหมชาติ แยกที่ 1 จุดสังเกต ตั้งแต่หน้าปากซอยโครงการเหมชาติ ไปจนถึงเกือบท้ายซอยฯ ระยะทางประมาณ 1 กิโลเมตร และแห่งที่ 2 บริเวณ ซอยโครงการเหมชาติ แยกที่ 2 จุดสังเกต อยู่ห่างจากแห่งที่ 1 ระยะทางประมาณ 50-100 เมตร เนื่องจากผู้ร้องแจ้งว่า ถนนเส้นทางดังกล่าวทั้ง 2 แห่ง ลักษณะเป็นถนนจำนวน 2 ช่องทางการจราจร แบบสวนทางกัน มีความกว้างประมาณ 6-8 เมตร เกิดการชำรุดแตกร้าว ตลอดทั้งซอย สาเหตุส่วนหนึ่งมาจากน้ำท่วมขังเมื่อปี 2554 และในระยะหลังมีการพัฒนาที่ดินทำให้มีรถบรรทุกดินเข้ามาสัญจรจำนวนมาก แต่ปัจจุบัน (วันที่ 19 ตุลาคม 2566) ไม่ได้มีรถบรรทุกดินเข้ามาสัญจรภายในซอยแล้ว แต่ถนนยังชำรุดอยู่เช่นเดิม ได้รับความเดือดร้อนมาประมาณ 12 ปีแล้ว เบื้องต้นเคยแจ้งเรื่องไปยังสำนักงานเขตหนองจอกแล้ว แต่เจ้าหน้าที่แจ้งว่าไม่ได้เป็นพื้นที่สาธารณะ แต่ปัจจุบันผู้ร้องมีหลักฐานแสดงว่าเป็นพื้นที่สาธารณะ แต่เจ้าหน้าที่แจ้งว่ายังไม่มีงบประมาณ จึงประสงค์ให้หน่วยงานที่เกี่ยวข้องเร่งรัดดำเนินการแก้ไขปัญหาดังกล่าว เพื่อบรรเทาความเดือดร้อนให้กับผู้ร้องและประชาชนต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata